पीएम नरेंद्र मोदी आज पंजाब के मालवा क्षेत्र के मलोट में किसान कल्‍याण रैली में पहुंच गए हैं। उनका रैली के मंच पर पहुंचने पर शानदार स्‍वागत किया गया। रैली में मौजूद लोगों ने नरेंद्र मोदी के समर्थन में नारे लगाकर उनका स्‍वागत किया। पीएम मोदी रैली में किसानों के लिए बड़ी घोषणाएं कर सकते हैं। पांच किसानों ने ट्रेक्टर का मॉडल देकर प्रधानमंत्री मोदी का सम्मान किया। पांच किसानों ने फसलों का न्‍यूनतम समर्थन मूल्‍य घोषित करने और समर्थन मूल्‍य बढ़ाने के लिए धन्यवाद दिया।